Source: http://papagou-xolargou.forumgiatinpoli.gr/article/362/Ektakta-metra-kai-Allages-ston-tropo-eksyphrethshs-ston-e-EFKA-kai-ston-OAED.html
Timestamp: 2020-04-09 08:04:39+00:00
Document Index: 36773698

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Έκτακτα μέτρα και Αλλαγές στον τρόπο εξυπηρέτησης στον e-ΕΦΚΑ και στον ΟΑΕΔ | Forum για την πόλη - Παπάγου Χολαργού
Έκτακτα μέτρα και Αλλαγές στον τρόπο εξυπηρέτησης στον e-ΕΦΚΑ και στον ΟΑΕΔ
Τελευταία ενημέρωση: 16/03/2020 22:30
Το υπουργείο Εργασίας και Κοινωνικών Υποθέσεων στο πλαίσιο της αντιμετώπισης του κορωνοϊού αλλά και του ψηφιακού μετασχηματισμού σε όλες τις υπηρεσίες του, αλλάζει ριζικά τον τρόπο εξυπηρέτησης από τον e-ΕΦΚΑ και τον ΟΑΕΔ.
Συγκεκριμένα, από σήμερα 16 Μαρτίου 2020 όλες οι συναλλαγές των πολιτών με τον e-ΕΦΚΑ και τον ΟΑΕΔ θα γίνονται πλέον είτε στους αντίστοιχους δικτυακούς τόπους, είτε με προγραμματισμένα ραντεβού στα αντίστοιχα υποκαταστήματα σε όλη την Ελλάδα.
Ειδικότερα από σήμερα το πρωί οι υφιστάμενες ηλεκτρονικές υπηρεσίες του e-ΕΦΚΑ και του ΟΑΕΔ καθίστανται πλέον υποχρεωτικές για όλους τους συναλλασσόμενους. Για όσες συναλλαγές δεν έχει ακόμη ολοκληρωθεί ο ψηφιακός μετασχηματισμός προγραμματίζονται ραντεβού ως εξής:
α. Στον e-ΕΦΚΑ, οι ασφαλισμένοι, οι εργοδότες και οι συνταξιούχοι θα υποβάλλουν το αίτημά τους τηλεφωνικά ή στην ηλεκτρονική διεύθυνση www.efka.gov.gr/menoumespiti επιλέγοντας την κατηγορία του αιτήματος, το αρμόδιο υποκατάστημα και συμπληρώνοντας την περιγραφή του αιτήματος. Ακολούθως θα λαμβάνουν e-mail ή τηλεφωνική κλήση και θα καλούνται συγκεκριμένη ώρα στο υποκατάστημα για να εξυπηρετηθούν.
β. Στον ΟΑΕΔ, όλοι οι άνεργοι θα υποβάλλουν το αίτημά τους στην ηλεκτρονική διεύθυνση www.oaed.gr/menoumespiti επιλέγοντας την κατηγορία του αιτήματος και το αρμόδιο Κέντρο Προώθησης Απασχόλησης (ΚΠΑ2). Ακολούθως θα λαμβάνουν e-mail ή τηλεφωνική κλήση και θα καλούνται συγκεκριμένη ώρα στο ΚΠΑ2 για να εξυπηρετηθούν.
1. Η εκτύπωση βεβαιώσεων ΑΜΚΑ, τις οποίες οι ασφαλισμένοι και συνταξιούχοι μπορούν να εκτυπώνουν από την ιστοσελίδα www.amka.gr, επιλογή «Έχω ΑΜΚΑ;».
2. Η χορήγηση πληροφοριών για την ύπαρξη ή μη ασφαλιστικής ικανότητας. Οι ασφαλισμένοι και οι συνταξιούχοι μπορούν να αναζητούν τη σχετική πληροφορία στην ιστοσελίδα www.atlas.gov.gr , επιλογή «Ασφαλιστική Ικανότητα». Σημειώνεται ότι στις 15/3/2020 παρατάθηκε μέχρι 30/4/2020 η ασφαλιστική ικανότητα σε 40.941 έμμεσα ασφαλισμένους που διέθεταν ασφαλιστική ικανότητα στις 29/2/2020.
3. Οι καταβολές καθυστερούμενων οφειλών ή δόσεων ρυθμίσεων στις Υπηρεσίες του Κ.Ε.Α.Ο, τις οποίες οι συναλλασσόμενοι θα διενεργούν ηλεκτρονικά μέσω του διατραπεζικού συστήματος ΔΙΑΣ με χρήση της αντίστοιχης Ταυτότητας Οφειλέτη.
4. Η καταχώρηση ανανέωσης άδειας διαμονής για τη χορήγηση ασφαλιστικής ικανότητας σε κατοίκους χωρών εκτός Ευρωπαϊκού Οικονομικού Χώρου. Για τις περιπτώσεις αυτές ολοκληρώνεται η επεξεργασία αρχείου από τη Γενική Γραμματεία Μεταναστευτικής Πολιτικής και θα χορηγηθεί αυτόματα η ασφαλιστική ικανότητα στους δικαιούχους. Κατ’ εξαίρεση εξυπηρετούνται μόνο περιπτώσεις για τις οποίες αποδεικνύεται η ύπαρξη άμεσης ιατρικής ανάγκης.
5. Η έκδοση Αποσπάσματος Ατομικού Λογαριασμού Ασφάλισης. Οι ασφαλισμένοι μπορούν να το εκτυπώνουν στο δικτυακό τόπο του e-ΕΦΚΑ, στην επιλογή Ασφαλισμένοι → Ηλεκτρονικές Υπηρεσίες Ασφαλισμένων → Ατομικός Λογαριασμός Ασφάλισης Μισθωτών.
6. Η χορήγηση Ευρωπαϊκής Κάρτας Ασφάλισης Ασθενείας. Οι ασφαλισμένοι θα υποβάλλουν από το μεσημέρι της Δευτέρας 16 Μαρτίου 2020 την αίτηση στο δικτυακό τόπο του e-ΕΦΚΑ, στην επιλογή Ασφαλισμένοι → Ηλεκτρονικές Υπηρεσίες Ασφαλισμένων → Έκδοση ΕΚΑΑ. Με την υποβολή της αίτησης θα μπορούν να εκτυπώνουν το Πιστοποιητικό Προσωρινής Αντικατάστασης (ΠΠΑ) και στη συνέχεια θα λαμβάνουν ταχυδρομικά την κάρτα στη διεύθυνση τους.
7. Η χορήγηση Βεβαίωσης Προϋπηρεσίας για χρήση μεταξύ άλλων σε διαγωνισμούς ΑΣΕΠ. Οι ασφαλισμένοι θα λαμβάνουν από το μεσημέρι της Δευτέρας 16 Μαρτίου 2020 τη βεβαίωση στο δικτυακό τόπο του e-ΕΦΚΑ, στην επιλογή Ασφαλισμένοι → Ηλεκτρονικές Υπηρεσίες Ασφαλισμένων → Έκδοση Βεβαίωσης Προϋπηρεσίας.
8. Η παροχή πληροφοριών για την πορεία συνταξιοδοτικών αιτημάτων που έχουν υποβληθεί από 1/1/2017, τις οποίες οι ασφαλισμένοι θα λαμβάνουν στο δικτυακό τόπο του e-ΕΦΚΑ, μέσω της επιλογής Συνταξιούχοι → Παρακολούθηση Πορείας Αίτησης.
9. Η υποβολή νέων αιτημάτων κύριας σύνταξης και επικουρικής για το τέως ΕΤΕΑΜ. Οι ασφαλισμένοι θα υποβάλουν το αίτημα τους στο δικτυακό τόπο του e-ΕΦΚΑ (www.efka.gov.gr), στην επιλογή: Συνταξιούχοι → Ηλεκτρονική Αίτηση Συνταξιοδότησης. Στη συνέχεια θα ειδοποιούνται ηλεκτρονικά προκειμένου να καταθέσουν τα απαραίτητα δικαιολογητικά με ραντεβού στο αρμόδιο υποκατάστημα.
1. Η υποβολή αίτησης για το Επίδομα μακροχρονίως ανέργων.
2. Η υποβολή αίτησης για το Βοήθημα ανεργίας αυτοτελώς και ανεξαρτήτως απασχολουμένων.
3. Η υποβολή αίτησης για το Ειδικό εποχικό βοήθημα.
4. Η υποβολή αίτησης για το Ειδικό βοήθημα μετά τη λήξη της επιδότησης ανεργίας.
5. Η υποβολή αίτησης για το Ειδικό βοήθημα μετά από 3μηνη παραμονή στο Μητρώο.
6. Η υποβολή αίτησης για το Ειδικό βοήθημα σε όσους εξέτισαν ποινή στερητική της ελευθερίας.
7. Η υποβολή αίτησης για το Ειδικό βοήθημα λόγω επίσχεσης εργασίας.
8. Η υποβολή αίτησης για την Ειδική παροχή προστασίας μητρότητας.
9. Η υποβολή αίτησης για την Συμπληρωματική παροχή μητρότητας.
10. Η υποβολή αίτησης για την Άδεια σπουδαστών / φοιτητών.
11. Η χορήγηση Βεβαίωσης Χρόνου Ανεργίας.
12. Η χορήγηση Βεβαίωσης Λήψης Επιδόματος Ανεργίας.
13. Η χορήγηση Βεβαίωσης Εξατομικευμένης προσέγγισης.
14. Η χορήγηση Βεβαίωσης Ανεργίας για την παροχή ιατροφαρμακευτικής περίθαλψης σε ανέργους.
15. Η χορήγηση Βεβαίωσης Προαιρετικής ασφάλισης μακροχρόνια ανέργων για θεμελίωση συνταξιοδοτικού δικαιώματος λόγω γήρατος.
16. Η χορήγηση Βεβαίωσης Αυτασφάλισης.
Όλες οι ηλεκτρονικές υπηρεσίες του ΟΑΕΔ βρίσκονται εδώ: http://www.oaed.gr/e-yperesies
Επίσης, η υποχρεωτική δήλωση παρουσίας των επιδοτούμενων ανέργων, έως την 31.03.2020 θα πραγματοποιείται με αποστολή μηνύματος στο ηλεκτρονικό ταχυδρομείο των αρμόδιων ΚΠΑ2, με το οποίο θα δηλώνεται από τον άνεργο ότι εξακολουθεί να πληροί τις προϋποθέσεις επιδότησης.
Οι ηλεκτρονικές διευθύνσεις των ΚΠΑ2 βρίσκονται εδώ: http://www.oaed.gr/email
Για να βρείτε το ΚΠΑ2 στο οποία ανήκετε με βάση τη διεύθυνσή σας, πατήστε εδώ: http://www.oaed.gr/pou-aneko
Για οποιαδήποτε άλλη πληροφορία, οι συναλλασσόμενοι μπορούν να επικοινωνούν με την υπηρεσία τηλεφωνικής εξυπηρέτησης του ΟΑΕΔ στον αριθμό 11320 (Δευτέρα έως Παρασκευή, 8:30 έως 14:30, με αστική χρονοχρέωση).